สถาบันน้ำและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย

ผู้ปฏิบัติงานประจำระบบการจัดการมลพิษกากอุตสาหกรรม รุ่นที่ 2
2026-10-14 - 2026-10-16 | โรงแรมเดอะ โฟร์วิงส์ กรุงเทพฯ, Thailand
หลักการ แนวคิด
จากวิสัยทัศน์ของสถาบันน้ำและสิ่งแวดล้อมเพื่อความยั่งยืน ที่ต้องการพัฒนาให้ภาคอุตสาหกรรมมีการพัฒนาสิ่งแวดล้อมอุตสาหกรรมอย่างยั่งยืน ซึ่งการพัฒนาดังกล่าวคือ การดำเนินงานของผู้ประกอบการที่ต้องสอดรับกับกฎกติกาและหลักวิชาการ โดยจะต้องเริ่มจากแนวคิดการบริหารจัดการเทคโนโลยี แต่ด้วยข้อจำกัดของโรงงานอุตสาหกรรมที่มีความแตกต่างในแง่ของการผลิตและการลงทุน ทำให้ทุกหน่วยงานที่เกี่ยวข้องต้องมีแนวทางที่เหมาะสมแก่ทุกภาคส่วนและทุกกลุ่มอุตสาหกรรมในการกำกับดูแลโรงงานของตนเองให้เป็นโรงงานสีเขียวที่เป็นที่ยอมรับของสังคมและชุมชน สถาบันฯ จึงได้กำหนดหลักสูตรการฝึกอบรมด้านสิ่งแวดล้อมทั้งในทางกฎหมาย กฎระเบียบ การบริหารจัดการมลพิษ
จากกระบวนการผลิตไม่ว่าจะเป็นมลพิษทางน้ำ อากาศ เสียง และกากของเสียอุตสาหกรรม
วัตถุประสงค์
เพื่อส่งเสริมให้ผู้ประกอบการสามารถนำความรู้ที่ได้รับไปเป็นแนวทางในการพัฒนาตัวเอง
ให้เป็นโรงงานสีเขียวเพื่อนำไปสู่อุตสาหกรรมเชิงนิเวศของประเทศที่เป็นรูปธรรมและได้รับการยอมรับจากสังคมต่อไป
หัวข้อหลักเนื้อหาในหลักสูตร

สถานการณ์มลพิษสิ่งแวดล้อม
กฎหมายสิ่งแวดล้อมที่เกี่ยวกับการจัดการมลพิษโรงงาน
ทฤษฎีการบำบัดหรือกำจัดมลพิษ
เทคนิคการควบคุมระบบบำบัดหรือกำจัดมลพิษ
อื่นๆ ตามที่กรมโรงงานอุตสาหกรรมเห็นชอบ

คุณสมบัติเบื้องต้นของผู้สมัคร
ผู้ปฏิบัติงานประจำระบบบำบัดด้านสิ่งแวดล้อมประจำโรงงาน
– สำเร็จการศึกษาขั้นต่ำ มัธยมศึกษาปีที่ 3 หรือ ประกาศนียบัตรวิชาชีพ
หลักฐานประกอบการสมัคร
– สำเนาบัตรประชาชน (เซ็นต์สำเนาถูกต้อง)
– วุฒิการศึกษาตามรายละเอียดคุณสมบัติเบื้องต้น
หนังสือรับรองการปฏิบัติงานตามกรณี ดังนี้
– หนังสือรับรองแต่งตั้งเป็นผู้จัดการสิ่งแวดล้อมประจำโรงงาน (สมัครอบรมหลักสูตรผู้จัดการสิ่งแวดล้อม)
– หนังสือรับรองประสบการณ์ทำงานกับวัตถุอันตราย 3 ปีขึ้นไป (สมัครอบรมหลักสูตรบุคลากรเฉพาะ)
ประโยชน์ที่ผู้ประกอบการได้รับ
ผู้เข้าอบรมได้ทราบถึง สถานการณ์และผลกระทบมลพิษกากอุตสาหกรรม การจัดการของเสีย
ที่แหล่งกำเนิด แนวทางการจัดการของเสียตามกฎหมายโรงงาน การประเมินความเสี่ยงและ
ความปลอดภัยในการทำงาน การบำบัดและการกำจัดกากอุตสาหกรรมด้วยวิธีที่เหมาะสม ให้สามารถควบคุมดูแลการทำงานของระบบป้องกันสิ่งแวดล้อมเป็นพิษภายในโรงงานได้อย่างถูกต้อง
ตามหลักวิชาการ
